**Výberové konanie na funkciu riaditeľa ZŠ BB s VJM vo Vinici**

**Obec Vinica** v súlade s § 4 ods. 1 zákona č. 596/2003 Z. z. o štátnej správe v školstve

a školskej samospráve a o zmene a doplnení niektorých zákonov v znení neskorších predpisov

vyhlasuje výberové konanie na obsadenie miesta riaditeľa školy:

**Základná škola Bálinta Balassiho s vyučovacím jazykom maďarským** , Školská 12, 991 28 Vinica

**Funkčné obdobie**: 1.07.2016 – 30.06.2021

Kvalifikačné predpoklady a osobitné kvalifikačné požiadavky uchádzača na vykonávanie

miesta riaditeľa školy podľa zákona č. 317/2009 Z.z. o pedagogických zamestnancoch a o odborných zamestnancoch a o zmene a doplnení niektorých zákonov a vyhlášky MŠ SR č.

437/2009 Z. z., ktorou sa ustanovujú kvalifikačné predpoklady a osobitné kvalifikačné

požiadavky pre jednotlivé kategórie pedagogických zamestnancov a odborných

zamestnancov.

* Vysokoškolské vzdelanie druhého stupňa požadovaného študijného odboru pre príslušný druh a typ školy podľa vyhlášky Ministerstva školstva Slovenskej republiky č. 437/2009 Z.z., ktorou sa ustanovujú kvalifikačné predpoklady a osobitné kvalifikačné predpoklady pre jednotlivé kategórie pedagogických zamestnancov a odborných zamestnancov.
* absolvovanie 1. atestácie (1. kvalifikačná skúška alebo jej náhrada) pre príslušnú kategóriu a podkategóriu pedagogických zamestnancov
* najmenej 5 rokov pedagogickej praxe
* zdravotná spôsobilosť
* ovládanie štátneho a maďarského jazyka

**Zoznam dokladov, ktoré treba pripojiť k prihláške do výberového konania:**

* doklad o dosiahnutom stupni vzdelania, vrátane vysvedčenia o štátnych skúškach
* doklad o absolvovaní 1. atestácie
* výpis z registra trestov /nie starší ako tri mesiac/
* profesijný životopis
* návrh koncepcie rozvoja školy
* potvrdenia o pedagogickej a odbornej praxi
* Preukázanie o zdravotnej spôsobilosti pre výkon funkcie riaditeľa – potvrdenie.
* čestné vyhlásenie uchádzača na použitie osobných údajov pre potreby výberového

konania v súlade s § 11 zákona č. 122/2013 Z. z. o ochrane osobných údajov a o zmene a doplnení niektorých zákonov

Prihlášky s úradne overenými fotokópiami dokladov o vzdelaní je potrebné predložiť **najneskôr do 10.júna 2016** na adresu:

Obecný úrad Vinica, Cesta slobody 466, 991 28 Vinica

v zalepenej obálke s výrazným označením:

**,,Výberové konanie – riaditeľ školy BB s VJM Vinica- NEOTVÁRAŤ,,**

**Vo Vinici dňa 10.05.2016**

**starosta obce Vinica**

**Béla Hrubík**

.